Heizeltonas

Heizeltonas () – miestas Jungtinėse Amerikos Valstijose, Pensilvanijos valstijos Liucernos apygardoje.

 Istorija 
Miesto istorijos pradžia siejama su Moravitų bažnyčios () bendruomenės narių atvykimu. 1780 m. jie įsteigė kaimelį, kuris dėl apylinkėje gausiai augančių lazdynų pavadintas Hazel Swamp. Regione buvo atrasti akmens anglies telkiniai ir iš kaimo į miestą sparčiai augantį Hazel Swamp ėmė keltis emigrantai iš Vokietijos ir Airijos, o kiek vėliau ir iš Italijos, Lenkijos, Slovakijos bei Lietuvos. Akmens anglies poreikis šalyje sparčiai augo ir darbui šachtose priimdavo žmones be profesinio paruošimo ir anglų kalbos žinių.

1857 m. pripažintas gyvenvietės statusas, ji, suklydus raštininkui, buvo pavadinta Heizeltonu. 1891 m. suteiktos miesto teisės, 1940 m. buvo aukščiausio ekonominio pakilimo laikotarpis – tuo metu Heizeltone gyveno apie 40 000 gyventojų.

Pasibaigus Antrajam pasauliniam karui pramonėje pradėti naudoti kiti energijos šaltiniai ir poreikis akmens angliai smuko. Naujai įsikūrusios įmonės įdarbindavo daug naujų darbuotojų, dažniausiai nelegaliai atvažiavusių iš Lotynų Amerikos. Priėmus nelegalią imigraciją ribojančius įstatymus, miestiečių skaičius vėl sumažėjo.Welcome to Hazleton

 Lietuviška Šv. Petro ir Povilo bažnyčia 
Šiame mieste išeiviai iš Lietuvos pradėjo kurtis XIX a. pabaigoje. 1888 m. įsteigta lietuvių–lenkų katalikiška parapija. Pirmuoju klebonu paskirtas kun. P. Adomaitis, jį pakeitė kun. Mašiotas, 1889 m. trumpai kunigavo Aleksandras Burba.Aleksandras Burba // Lietuvių enciklopedija, I t. psl. 360 Bažnyčioje kurį laiką vargonavo ir chorui vadovavo žinomas išeivių muzikas Petras Karašauskas. 1893 m. lenkų tikintieji pasistatė atskirą Šv. Stanislovo bažnyčią.X.Waclaw Kruszka. Hystoria polska w Ameryce – tom XII – Milwaukee: 1908, psl. 49

Miesto lietuvių bendruomenė Šv. Petro ir Povilo bažnyčioje meldėsi visą XX amžių, 1986 m. Vyčiai šalia šventovės pastatė lietuvišką koplytėlę.Audronė V.Škiudaitė. Lietuvių pėdsakais Amerikoje 10. Sunkus klausimas: geriau bingo ar bankrotas? // XXI amžius, Nr.41 (1145)  XXI a. sumenkusi bendruomenė nebepajėgė bažnyčios išlaikyti ir vyskupija ją 2010 m. pardavė. Išliko lietuvių kapinės prie Cemetery road / E Broad stret gatvių sankryžos.Augustinas Žemaitis. Lietuviškas paveldas pietiniame Pensilvanijos anglies rajone

 Žymūs žmonės 
 Šeri Levin (g. 1947 m.) – JAV fotografė, dailininkė konceptualistė.

 Išnašos 

Kategorija:Pensilvanijos miestai